Ο **Άντερσον Λουίς ντα Σίλβα** (γεννημένος στις 13 Φεβρουαρίου 1981), γνωστός και ως **Λουιζάο**, είναι Βραζιλιάνος πρώην επαγγελματίας ποδοσφαιριστής που έπαιζε ως κεντρικός αμυντικός.

Ο Λουιζάο ξεκίνησε την καριέρα του στη Ατλέτικο Γιουβέντους το 1999, πριν μετακομίσει στην Κρουζέιρο τον επόμενο χρόνο, όπου πέρασε 3 σεζόν. Στη συνέχεια, από το 2003 έως το 2018, το υπόλοιπο της επαγγελματικής του σταδιοδρομίας το πέρασε στην πορτογαλική Μπενφίκα, για την οποία εμφανίστηκε σε 538 επίσημους αγώνες, κατέχοντας το ρεκόρ του συλλόγου για τους περισσότερους διεθνείς αγώνες (127), τους τίτλους που κέρδισε (20) και τη μεγαλύτερη διάρκεια ως αρχηγός (414 αγώνες).

Ο Λουιζάο είναι 44 φορές διεθνής με την Εθνική Βραζιλίας, παίζονατας για τη χώρα του σε 2 Παγκόσμια Κύπελλα και 3 Κόπα Αμέρικα, σημειώνοντας 3 γκολ.

Καριέρα σε συλλόγους
--------------------

### Βραζιλία

Γεννημένος στο Άμπαρο του Σάο Πάολο, ο Λουιζάο εκπροσώπησε την Ατλέτικο Γιουβέντους και την Κρουζέιρο στη χώρα του, σημειώνοντας τα 6 γκολ σε 24 αγώνες (ρεκόρ καριέρας) στην τρίτη του σεζόν στον βραζιλιάνικο σύλλογο.

### Μπενφίκα

Το καλοκαίρι του 2003, ο Λουιζάο μετακόμισε στην Ευρώπη για να υπογράψει στην πορτογαλική Μπενφίκα έναντι 890.000 λιρών που πληρώθηκε από την Πορτογαλική ομάδα. Αντιμετώπισε μια δύσκολη περίοδο προσαρμογής, κατά τη διάρκεια της οποίας απέδωσε κάτω από τις δυνατότητές του και σκέφτηκε σοβαρά το ενδεχόμενο να ταξιδέψει πίσω στη χώρα του. Ωστόσο, κατάφερε να σκοράρει στο ντεμπούτο του στο πρωτάθλημα, σε μια εντός έδρας ισοπαλία με 3–3 εναντίον της Μπελενένσες στις 14 Σεπτεμβρίου. Ολοκλήρωσε την πρώτη του σεζόν κερδίζοντας το Κύπελλο Πορτογαλίας, αφού η Μπενφίκα νίκησε τον αιώνιο αντίπαλό της, την Πόρτο με 2–1 στον τελικό του τουρνουά.

Κατά τη διάρκεια της σεζόν 2004–05, ο Λουιζάο πήρε χρόνο συμμετοχής, κάνοντας τακτικές εμφνίσεις στην άμυνα της Μπενφίκα μαζί με τον Ρικάρντο Ρότσα, εμφανιζόμενος σε 29 αγώνες και συνεισφέροντας σε μεγάλο βαθμό στην κατάκτηση του πρώτου πρωταθλήματος της Μπενφίκα μετά από 11 χρόνια. Στις 24 Απριλίου 2005, σε μια εκτός έδρας νίκη με 2–1 επί της Εστορίλ Πράια, σημείωσε το πρώτο του γκολ στη σεζόν, ισοφαρίζοντας τον αγώνα. Στις 14 Μαΐου, βρήκε δίχτυα μέσω κεφαλιάς εναντίον Σπόρτινγκ Λισαβόνας, σημειώνοντας το μοναδικό γκολ του αγώνα και βγάζοντας τους αντιπάλους του εκτός κούρσας για τον τίτλο του πρωταθλητή.

 Ο Λουιζάο και ο Tarik Sektioui στον Ο' Κλάσικο της Πορτογαλίας τον Δεκέμβριο του 2007.
Η σεζόν 2005–06 ολοκληρώθηκε για την Μπενφίκα, με τον Λουισάο να είναι η βασική επιλογή στην άμυνα των αετών της Λισαβόνας. Η ομάδα έφτασε στους προημιτελικούς του ΟΥΕΦΑ Τσάμπιονς Λιγκ της σεζόν, με τον αμυντικό να παίζει όλους τους αγώνες και τα λεπτά της διοργάνωσης. Στις 21 Φεβρουαρίου 2006, σκόραρε στην εντός έδρας νίκη της ομάδας του με 1–0 επί της κατόχου Λίβερπουλ, η οποία είχε χάσει μόλις 1 από τους 13 ευρωπαϊκούς αγώνες την προηγούμενη χρονιά και 5 από τους 41 εκτός έδρας.  Ξεκίνησε επίσης βασικός στο δεύτερο παιχνίδι στην νίκη της ομάδας του με 2-0 στο Άνφιλντ. 

 Ο Λουιζάο στο ΟΥΕΦΑ Τσάμπιονς Λιγκ το 2014.
Κατά τη διάρκεια της σεζόν 2006–07, ο Λουιζάο έγινε αρχηγός του συλλόγου σε ορισμένους αγώνες λόγω τραυματισμών των πρώτων αρχηγών της ομάδας, Νούνο Γκόμες και Πετίτ. Ο σύλλογος δεν κατάφερε να εξασφαλίσει κάποια σημαντική διάκριση στη σεζόν. Στο τέλος της σεζόν, ο ατζέντης του Λουιζάο είπε ότι "ο Λουισάο θέλει να φύγει" από τον σύλλογο, αν και τελικά παρέμεινε. 

Κατά τη διάρκεια της επόμενης σεζόν και πιο συγκεκριμένα τον Ιανουάριο του 2008, ο Λουιζάο ενεπλάκη σε μια διαμάχη στο γήπεδο με τον Έλληνα συμπαίκτη του, Κώστα Κατσουράνη κατά τη διάρκεια ενός αγώνα πρωταθλήματος εναντίον της Βιτόρια Σετούμπαλ. Η λογομαχία προέκυψε μετά την άστοχη πάσα του Κατσουράνη, που ανάγκασε τον Βραζιλιάνο να κάνει φάουλ για να σταματήσει το παιχνίδι. Μετά την κίτρινη κάρτα για το φάουλ, ο Λουισάο άσκησε κριτική στον Κατσουράνη, ο οποίος απάντησε με παρόμοιο τρόπο. Οι δύο παίκτες ήταν στο σημείο να πιαστούν στα χέρια πριν τους χωρίσουν οι συμπαίκτες τους. Στη συνέχεια και οι δύο παίκτες αντικαταστάθηκαν γρήγορα και η διοιήκηση επέβαλλε πρόστιμο στους 2 παίκτες, με τους δύο να ζητούν συγγνώμη ο ένας στον άλλον.   Και πάλι κατά τη διάρκεια της σεζόν, ο Λουιζάο αντιμετώπισε μερικούς τραυματισμούς και ασταθής απόδοση στο παιχνίδι του, με τις φήμες για πιθανή μετακόμιση του από την Μπενφίκα να φουντώνουν. 

Το ξεκίνημα του Λουιζάο στη σεζόν 2008-09, ξεκίνησε με σημείωση τέρματος, πετυχαίνοντας ένα γκολ στο 59ο λεπτό του αγώνα του πρώτου γύρου του Κυπέλλου ΟΥΕΦΑ απέναντι στην Νάπολι, σε μια ήττα με 3-2. Ήταν ο πρώτος του αγώνας στη σεζόν, σε ευρωπαϊκές διοργανώσεις και το πρώτο του γκολ στη σεζόν σε όλες τις διοργανώσεις. Η επόμενη σεζόν, του επιφύλαξε την καλύτερη σεζόν του ως επαγγελματίας, εμφανιζόμενος σε 45 συνολικά επίσημους αγώνες (4.050 λεπτά, με 6 γκολ) με την Μπενφίκα να κατακτάει το πρωτάθλημα και το κύπελλο, πετυχαίνοντας το νταμπλ την σεζόν 2008-09 στην Πορτογαλία, φτάνοντας επίσης στους οκτώ του νέο-επώνυμου ΟΥΕΦΑ Γιουρόπα Λιγκ.

Στις 28 Αυγούστου 2010, ο Λουιζάο σκόραρε με κεφαλιά εναντίον της Βιτόρια ντε Σετούμπαλ εντός έδρας, στην νίκη της Μπενφίκα με 3–0.  Στις 14 Σεπτεμβρίου, σημείωσε το πρώτο του τέρμα στο Τσάμπιονς Λιγκ, ανοίγοντας το σκορ εναντίον της ισραηλινής Χάποελ Τελ Αβίβ στη φάση των ομίλων της διοργάνωσης. 

Στις 11 Αυγούστου 2012, στα τελευταία λεπτά του πρώτου ημιχρόνου ενός φιλικού με την Φορτούνα Ντύσσελντορφ, ο Λουιζάο φέρεται να έσπρωξε τον διαιτητή Κρίστιαν Φίζερ στο έδαφος, καθώς επρόκειτο να αποβάλει τον συμπαίκτη του Χάβι Γκαρθία. Ο διαιτητής αρνήθηκε να συνεχίσει τον αγώνα και τον διέκοψε,   προχωρώντας στην ανακοίνωση ότι θα κινηθεί νομικά εναντίον του Λουιζάο.  Στις 14 Σεπτεμβρίου, ο Λουιζάο τέθηκε αρχικά σε αναστολή για δύο μήνες για τις ενέργειές του, με πρόστιμο 2.550 ευρώ. Η απόφαση της Πορτογαλικής Ομοσπονδίας Ποδοσφαίρου εξακολουθούσε να υπόκειται στην έγκριση της ΦΙΦΑ,  η οποία επιβεβαιώθηκε λίγο αργότερα, επιβάλλοντας στον παίκτη να χάσει 11 αγώνες, συμπεριλαμβανομένων των αγώνων του Τσάμπιονς Λιγκ εναντίον της Σέλτικ και της Μπαρτσελόνα. 

Στις 13 Μαρτίου 2014, ενώ συμμετείχε στον 117ο αγώνα του σε ευρωπαϊκές διοργανώσεις, ο Λουιζάο σημείωσε 2 γκολ για να βοηθήσει την Μπενφίκα να κερδίσει εκτός έδρας με 3–1 την Τότεναμ στον πρώτο αγώνα της φάσης των 16 του Γιουρόπα Λιγκ.  Την επόμενη σεζόν, ο Λουιζάο ισοφάρισε τον Εουσέμπιο σε συμμετοχές, με συνολικά 440 επίσημες εμφανίσεις στην Μπενφίκα, στην νίκη με 4–0 επί της Μαρτίμο στην Πριμέιρα Λίγκα στις 18 Ιανουαρίου 2015. 

Στις 26 Απριλίου 2015, τότε με 229 αγώνες, ο Λουιζάο ξεπέρασε και τον Μάριο Κόλουνα ως ο μακροβιότερος αρχηγός της Μπενφίκα.  Μια μέρα αφού έκλεισε τα 36, στις 14 Φεβρουαρίου 2017, σημείωσε την 500ή του εμφάνιση με νίκη στο Τσάμπιονς Λιγκ εναντίον της Μπορούσια Ντόρτμουντ. Μόνο οι Νενέ, Αντόνιο Βελόσο και Κόλουνα είχαν φτάσει σε αυτό το σημείο για την Μπενφίκα πριν τον Βραζιλιάνο αμυντικό.  Κερδίζοντας το Supertaça Cândido de Oliveira το 2017, έγινε ο παίκτης με τους περισσότερους τίτλους ως στην Μπενφίκα, ξεπερνώντας τον Νενέ στους 20. 

Στις 25 Σεπτεμβρίου 2018, στο Στάδιο Ντα Λουζ, ο Luisão ανακοίνωσε την αποχώρησή του από το επαγγελματικό ποδόσφαιρο.

Διεθνής καριέρα
---------------

 Ο Λουιζάο σε ένα παιχνίδι με την Ελβετία το 2006
Ο Λουιζάο κλήθηκε για το Παγκόσμιο Πρωτάθλημα Νέων του 2001, αλλά οι Βραζιλιάνοι συνετρίβησαν από την Γκάνα στους προημιτελικούς.  

Ο Λουιζάο έκανε το ντεμπούτο του για τη Βραζιλία στις 23 Ιουλίου 2001, εναντίον της Ονδούρας, στους προημιτελικούς του Κόπα Αμέρικα του 2001.   

Το 2003, ο Λουιζάο κλήθηκε στην αποστολή για το Χρυσό Κύπελλο CONCACAF 2003, όπου η Βραζιλία, κατέβασε την ομάδα κάτω των 23 ετών, τερματίζοντας δεύτερη στο Μεξικό.  Στις 8 Δεκεμβρίου 2003, ο Λουιζάο κλήθηκε από τον Ρικάρντο Γκόμες για τα προκριματικά των Ολυμπιακών Αγώνων με τη συγκατάθεση της Μπενφίκα.  Ωστόσο, λίγες μέρες αργότερα, ο σύλλογος άλλαξε θέση και αποφάσισε να μην αφήσει τον παίκτη να συμμετάσχει, λόγω του ότι ακολουθούσε ένα κρίσιμο ντέρμπι εναντίον της Σπόρτινγκ.  

Εκπροσώπησε την χώρα του στην κατάκτηση του Κόπα Αμέρικα το 2004, παίζοντας και στους 6 αγώνες, συμπεριλαμβανομένης της ήττας με 1–2 από την Παραγουάη –όπου ήταν αρχηγός της ομάδας– και στον τελικό εναντίον της Αργεντινής όπου σημείωσε το πρώτο του διεθνές γκολ. 

Την επόμενη χρονιά, ο Λουιζάο κλήθηκε στην ομάδα της Βραζιλίας για το Κύπελλο Συνομοσπονδιών της FIFA 2005, αλλά δεν έπαιξε σε κανέναν αγώνα, έχοντας την ίδια μοίρα επίσης στο Παγκόσμιο Κύπελλο FIFA του 2006. Μετά το τελευταίο τουρνουά, όταν ο Ντούνγκα προσλήφθηκε ως νέος προπονητής, άρχισε να παίζει πιο συχνά.

Ο Λουιζάο κλήθηκε για το Κύπελλο Συνομοσπονδιών του 2009, παίζοντας σε τέσσερις από τους πέντε αγώνες της Βραζιλίας, συμπεριλαμβανομένης της νίκης 1–0 επί της Νότιας Αφρικής στους ημιτελικούς και της νίκης με 3–2 εναντίον των Ηνωμένων Πολιτειών στον τελικό, όντας παρτενέρ στο κέντρο της άμυνας των "Σελεσάο" με τον παίκτη της Μπάγερν,Λούσιο.

Και πάλι ως εφεδρικός παίκτης, ο Λουιζάο επιλέχθηκε στην τελική 23αδα για το Παγκόσμιο Κύπελλο του 2010 στη Νότια Αφρική, μετά από μια καλή σεζόν στην Μπενφίκα, παρά το γεγονός ότι δεν έπαιξε, καθώς η Βραζιλία αποκλείστηκε στα προημιτελικά.

Προσωπική ζωή
-------------

Τα μικρότερα αδέρφια του Λουιζάο, Άλεξ Σίλβα  και Αντρέι Σίλβα,  είναι επίσης ποδοσφαιριστές και μάλιστα αμυντικοί. Ο Λουιζάο είναι μέλος της *Atletas de Cristo*, μιας ομάδας Βραζιλιάνων Ευαγγελικών ποδοσφαιριστών που συμπεριλαμβάνει επίσης τους Kακά, Έντμιλσον και Κρις στις τάξεις της.

Στατιστικά καριέρας
-------------------

### Ομάδες

| Ομάδα | Σεζόν | Πρωτάθλημα | Κύπελλο | Λιγκ Καπ | Διεθνείς αγώνες | Άλλα | Σύνολο |
| --- | --- | --- | --- | --- | --- | --- | --- |
| Διοργάνωση | Συμμ. | Γκολ | Συμμ. | Γκολ | Συμμ. | Γκολ | Συμμ. | Γκολ | Συμμ. | Γκολ | Συμμ. | Γκολ |
| Ατλέτικο Γιουβέντους | 1999 |  | — | — | — | — | 18 | 1 | 18 | 1 |
| Κρουζέιρο | 2000 | Σέριε Α Βραζιλίας | 3 | 0 | 0 | 0 | — | 2 | 0 | 1 | 0 | 6 | 0 |
| 2001 | 20 | 1 | — | — | 14 | 2 | 22 | 0 | 56 | 3 |
| 2002 | 24 | 6 | 5 | 0 | — | — | 28 | 3 | 57 | 9 |
| 2003 | 15 | 0 | 5 | 1 | — | 0 | 0 | 11 | 1 | 31 | 2 |
| Σύνολο | 62 | 7 | 10 | 1 | — | 16 | 2 | 62 | 4 | 150 | 14 |
| Μπενφίκα | 2003–04 | Πριμέιρα Λίγκα | 15 | 3 | 3 | 1 | — | 4 | 0 | — | 22 | 4 |
| 2004–05 | 29 | 2 | 2 | 0 | — | 9 | 0 | 1 | 0 | 41 | 2 |
| 2005–06 | 31 | 1 | 3 | 0 | — | 10 | 1 | 1 | 0 | 45 | 2 |
| 2006–07 | 17 | 2 | 2 | 0 | — | 10 | 0 | — | 29 | 2 |
| 2007–08 | 19 | 3 | 4 | 1 | 3 | 0 | 9 | 0 | — | 35 | 4 |
| 2008–09 | 21 | 2 | 3 | 1 | 5 | 0 | 4 | 1 | — | 33 | 4 |
| 2009–10 | 28 | 4 | 0 | 0 | 5 | 1 | 12 | 1 | — | 45 | 6 |
| 2010–11 | 23 | 1 | 6 | 2 | 2 | 0 | 14 | 3 | 1 | 0 | 46 | 6 |
| 2011–12 | 25 | 1 | 2 | 0 | 2 | 0 | 12 | 1 | — | 41 | 2 |
| 2012–13 | 18 | 1 | 5 | 0 | 1 | 0 | 9 | 0 | — | 33 | 1 |
| 2013–14 | 28 | 1 | 5 | 1 | 1 | 1 | 15 | 3 | — | 49 | 6 |
| 2014–15 | 30 | 4 | 1 | 0 | 2 | 0 | 5 | 0 | 1 | 0 | 39 | 4 |
| 2015–16 | 9 | 0 | 2 | 0 | 2 | 0 | 4 | 1 | 0 | 0 | 17 | 1 |
| 2016–17 | 28 | 0 | 3 | 1 | 1 | 0 | 6 | 0 | 1 | 0 | 39 | 1 |
| 2017–18 | 16 | 1 | 3 | 1 | 0 | 0 | 4 | 0 | 1 | 0 | 24 | 2 |
| 2018–19 | 0 | 0 | 0 | 0 | 0 | 0 | 0 | 0 | — | 0 | 0 |
| Σύνολο | 337 | 26 | 44 | 8 | 24 | 2 | 127 | 11 | 6 | 0 | 538 | 47 |
| Σύνολο καριέρας | 399 | 33 | 54 | 9 | 24 | 2 | 143 | 13 | 86 | 5 | 706 | 62 |
|  |

### Διεθνές

#### Διεθνείς εμφανίσεις

| Εθνική ομάδα | Ετος | Συμμετοχές | Γκολ |
| --- | --- | --- | --- |
| Βραζιλία | 2001 | 1 | 0 |
| 2003 | 8 | 0 |
| 2004 | 7 | 1 |
| 2005 | 3 | 0 |
| 2006 | 2 | 1 |
| 2007 | 1 | 0 |
| 2008 | 6 | 0 |
| 2009 | 11 | 1 |
| 2010 | 3 | 0 |
| 2011 | 2 | 0 |
| Σύνολο | 44 | 3 |

#### Διεθνείς γκολ

| Γκολ | Ημερομηνία | Τόπος διεξαγωγής | Αντίπαλος | Σκορ | Αποτέλεσμα | Διοργάνωση |
| --- | --- | --- | --- | --- | --- | --- |
| 1. | 25 Ιουλίου 2004 | Estadio Nacional, Λίμα, Περού |  Αργεντινή | **2 –** 2 | Ισοπαλία | Κόπα Αμέρικα 2004 |
| 2. | 15 Νοεμβρίου 2006 | Σανκτ Γιάκομπ-Παρκ, Βασιλεία, Ελβετία |  Ελβετία | **2 –** 1 | Νίκη | Φιλικό |
| 3. | 5 Σεπτεμβρίου 2009 | Στάδιο Χιγάντε ντε Αρρογίτο, Ροσάριο, Αργεντινή |  Αργεντινή | **3** – 1 | Νίκη | Προκριματικά Μουντιάλ 2010 |

Διακρίσεις
----------

### Συλλογικές

**Κρουζέιρο**

* Πρωτάθλημα Βραζιλίας: 2003
* Κύπελλο Βραζιλίας: 2000, 2003
* Καμπεονάτο Μινέιρο: 2003

**Μπενφίκα**

* Πριμέιρα Λίγκα: 2004–05, 2009–10, 2013–14, 2014–15, 2015–16, 2016–17
* Κύπελλο Πορτογαλίας: 2003–04, 2013–14, 2016–17
* Λιγκ Καπ Πορτογαλίας: 2008–09, 2009–10, 2010–11, 2011–12, 2013–14, 2014–15, 2015–16
* Supertaça Cândido de Oliveira : 2005, 2014, 2016, 2017
* ΟΥΕΦΑ Γιουρόπα Λιγκ (φιναλίστ): 2012–13, 2013–14

### Διεθνείς

**Βραζιλία**

* Κόπα Αμέρικα: 2004
* Κύπελλο Συνομοσπονδιών ΦΙΦΑ: 2005, 2009
* Γκολντ Καπ ΚΟΝΚΑΦΑΚ: Ασημένιο μετάλλιο 2003

### Ατομικές

* Βραβεία Cosme Damião – Ποδοσφαιριστής της Χρονιάς: 2009

Παραπομπές
----------

1. ↑  «Benfica 1–0 Liverpool». ESPN Soccernet. 21 February 2006. Αρχειοθετήθηκε από το πρωτότυπο στις 2012-10-21.. Ανακτήθηκε στις 6 April 2010.
2. ↑  «Liverpool 0–2 Benfica: Holders crash». ESPN Soccernet. 8 March 2006.. Ανακτήθηκε στις 6 April 2010. [*νεκρός σύνδεσμος*]
3. ↑  «Bertolucci: "Luisão tem vontade de sair"» (στα pt). Record. 23 May 2007. Αρχειοθετήθηκε από το πρωτότυπο στις 11 September 2012.. Ανακτήθηκε στις 6 April 2010.
4. ↑  «Luisão e Katsouranis suspensos» (στα pt). Record. 6 January 2008.. Ανακτήθηκε στις 6 April 2010. [*νεκρός σύνδεσμος*]
5. ↑  «Luisão diz estar ultrapassado caso com Katsouranis» (στα pt). TSF. 8 January 2008.. Ανακτήθηκε στις 6 April 2010. [*νεκρός σύνδεσμος*]
6. ↑  «Luisão: "Se tiver de sair, saio sem problemas"» (στα pt). Mais Futebol. 28 July 2008.. Ανακτήθηκε στις 6 April 2010. [*νεκρός σύνδεσμος*]
7. ↑  «Ten-man Benfica bounce back – Roberto redeemed?». PortuGOAL. 28 August 2010. Αρχειοθετήθηκε από το πρωτότυπο στις 18 March 2012.. Ανακτήθηκε στις 15 April 2011.
8. ↑  «Benfica break Hapoel resistance in Lisbon». UEFA. 14 September 2010.. Ανακτήθηκε στις 15 April 2011.
9. ↑  «Luisao pushes over ref in friendly». ESPN Soccernet. 11 August 2012.. Ανακτήθηκε στις 14 August 2012. [*νεκρός σύνδεσμος*]
10. ↑  «Fortuna – Benfica interrompido por o árbitro ter abandonado o relvado» (στα pt). Jornal de Notícias. 11 August 2012. Αρχειοθετήθηκε από το πρωτότυπο στις 2016-03-04.. Ανακτήθηκε στις 11 August 2012.
11. ↑  «Ref to take legal action against Luisao». ESPN Soccernet. 13 August 2012.. Ανακτήθηκε στις 14 August 2012. [*νεκρός σύνδεσμος*]
12. ↑  Decisão da secção não profissional do Conselho de Disciplina da FPF (Non-professional section of the FPF Discipline Committee's decision)[*νεκρός σύνδεσμος*]; Portuguese Football Federation, 14 September 2012 (Portuguese)
13. ↑  FIFA extends Luisão ban worldwide; UEFA.com, 18 September 2012
14. ↑  «Benfica seize control against Tottenham». UEFA. 13 March 2014.. Ανακτήθηκε στις 14 March 2014.
15. ↑  «Luisão: "Orgulho-me deste Clube, o torcedor joga e o jogador torce!"» [Luisão: I am proud of this club, the supporter supports and the player supports!]. *S.L. Benfica* (στα Πορτογαλικά). 18 Ιανουαρίου 2015. Αρχειοθετήθηκε από το πρωτότυπο στις 19 Ιανουαρίου 2015. Ανακτήθηκε στις 19 Ιανουαρίου 2015.
16. ↑  Bragança, José (28 Απριλίου 2015). «Luisão, um capitão para a história» [Luisão, a captain for the ages] (στα Πορτογαλικά). zerozero. Ανακτήθηκε στις 28 Απριλίου 2015.
17. ↑  Gonçalves, Pedro (14 February 2017). «A tribute to Luisão on 500th Benfica appearance». UEFA.. Ανακτήθηκε στις 21 December 2020.
18. ↑  «Luisão faz história e torna-se no jogador com mais títulos no Benfica» (στα pt). *SAPO Desporto*. 5 August 2017.. Ανακτήθηκε στις 28 August 2017.
19. ↑  «Thank you, captain!». *S.L. Benfica*. 25 September 2018.. Ανακτήθηκε στις 25 September 2018.
20. ↑  «Luisão perto da Luz» [Luisão close to Luz] (στα Πορτογαλικά). Correio da Manhã. 17 Αυγούστου 2003. Ανακτήθηκε στις 10 Ιανουαρίου 2017.
21. ↑  «Luisão». FIFA. Αρχειοθετήθηκε από το πρωτότυπο στις 17 Νοεμβρίου 2015. Ανακτήθηκε στις 10 Ιανουαρίου 2017.
22. ↑  «Luisão estréia na seleção com vexame» [Luisão debuts in the national team with embarrassment] (στα Πορτογαλικά). Globo Esporte. 15 Μαΐου 2006. Ανακτήθηκε στις 7 Ιανουαρίου 2017.
23. ↑  «Brasil perde para Honduras e é eliminado da Copa América» [Brazil lose to Honduras and is knocked out of Copa América] (στα Πορτογαλικά). UOL Esporte. 23 Ιουλίου 2001. Ανακτήθηκε στις 7 Ιανουαρίου 2017.
24. ↑  «Brazil – Record International Players». RSSSF.. Ανακτήθηκε στις 6 April 2010.
25. ↑  «Seleção Brasileira (Brazilian National Team) 2002–2003». RSSSF. 11 Οκτωβρίου 2008. Ανακτήθηκε στις 22 Μαΐου 2009.
26. ↑  «Ricardo Gomes anuncia 17 convocados para o Pré-Olímpico» (στα pt). noticias.uol.com.br. 8 December 2003.. Ανακτήθηκε στις 10 January 2017.
27. ↑  «António Simões diz que "Luisão não está dispensável" para o Brasil» (στα pt). mais futebol. 23 December 2003.. Ανακτήθηκε στις 10 January 2017.
28. ↑  «Benfica: Luisão não chegou este domingo, Argel em silêncio» (στα pt). tvi24. 28 December 2003.. Ανακτήθηκε στις 10 January 2017. [*νεκρός σύνδεσμος*]
29. ↑  «Copa América 2004». RSSSF.. Ανακτήθηκε στις 14 March 2014.
30. ↑  «Brazil's 2010 World Cup Roster: Dunga Names His 23 For South Africa, Excludes Ronaldinho». sbnation. 11 May 2010.. Ανακτήθηκε στις 11 January 2017.
31. ↑  Hier kann ich meine Samba-Liebe genießen (Here i can enjoy my love for Samba); Bild, 12 February 2009 (German)
32. ↑  Andrei Silva vai assinar pelo Benfica (Andrei Silva will join Benfica); Arte do Futebol, 23 September 2009 (Portuguese)
33. ↑  Gilbert, Cathrin (18 September 2008). «Febre pentecostal invade os campos de futebol e se espalha entre brasileiros» (στα pt). Der Spiegel. UOL.. Ανακτήθηκε στις 21 December 2020.
34. ↑  Λουιζάο στην ιστοσελίδα National-Football-Teams.com
35. 1 2 3 4 5 6 7 8  (Αγγλικά) Προφίλ Λουιζάο στο Soccerway. Ανακτήθηκε στις 9 April 2017.
36. ↑  «Luisão é o Futebolista do Ano e Fábio Coentrão a Revelação» (στα pt). *i*. 26 February 2010. Αρχειοθετήθηκε από το πρωτότυπο στις 4 April 2010.. Ανακτήθηκε στις 1 March 2016.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λουιζάο** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

|  Εθνική Βραζιλίας |
| --- |
|  |
| 

|  |  |  |  |  |
| --- | --- | --- | --- | --- |
| 

| π • σ • ε
**Εθνική Βραζιλίας – Μουντιάλ 2006** |
| --- |
|  |
|  | 
* 1 Ντίντα
* 2 Καφού Αρχηγός
* 3 Λούσιο
* 4 Ζουάν
* 5 Έμερσον
* 6 Ρομπέρτο Κάρλος
* 7 Αντριάνο
* 8 Κακά
* 9 Ρονάλντο
* 10 Ροναλντίνιο
* 11 Ζε Ρομπέρτο
* 12 Ροζέριο Σένι
* 13 Σισίνιο
* 14 Λουιζάο
* 15 Κρις
* 16 Ζιλμπέρτο
* 17 Ζιλμπέρτο Σίλβα
* 18 Μινέιρο
* 19 Ζουνίνιο
* 20 Ρικαρντίνιο
* 21 Φρεντ
* 22 Ζούλιο Σέζαρ
* 23 Ρομπίνιο
* Προπονητής: Παρέιρα
 |

 |

|  |  |  |  |  |
| --- | --- | --- | --- | --- |
| 

| π • σ • ε
**Εθνική Βραζιλίας – Μουντιάλ 2010** |
| --- |
|  |
|  | 
* 1 Ζούλιο Σέζαρ
* 2 Μαϊκόν
* 3 Λούσιο (c)
* 4 Ζουάν
* 5 Φελίπε Μέλο
* 6 Μισέλ Μπάστος
* 7 Ελάνο
* 8 Ζιλμπέρτο Σίλβα
* 9 Λουίς Φαμπιάνο
* 10 Κακά
* 11 Ρομπίνιο
* 12 Γκόμες
* 13 Ντάνι Άλβες
* 14 Λουιζάο
* 15 Τιάγκο Σίλβα
* 16 Γκιλμπέρτο
* 17 Ζοσουέ
* 18 Ραμίρες
* 19 Ζούλιο Μπαπτίστα
* 20 Κλέμπερσον
* 21 Νιλμάρ
* 22 Ντόνι
* 23 Γκραφίτε
* Προπονητής: Ντούνγκα
 |

 |

 |

 |